Το σπίτι μου άρεσε αρκετά. Η τοποθεσία είναι εξαιρετική και τριγύρω υπάρχουν τα πάντα από καταστήματα, σούπερ μάρκετ, φούρνους κτλ.
Το σπίτι είναι ανακαινισμένο και πολύ βολικό με τους χώρους του. Υπάρχουν και δύο πολύ βολικά γραφεία. Πολύ σημαντικό είναι ότι αν κατεβάσει κανείς τα παντζούρια, το σπίτι γίνεται απόλυτα σκοτεινό που βοηθάει πολύ στον ύπνο για κάποιον που δεν κοιμάται εύκολα με φως το πρωί.
Η μόνη δυσκολία ήταν το πολύ μικρό μπάνιο που καταλήγει να είναι δύσχρηστο. Αν η πόρτα του μπάνιου άνοιγε προς τα έξω θα ήταν καλύτερα τα πράγματα. Επίσης, η καθαριότητα θα μπορούσε να ήταν καλύτερη, αλλά η Βικτωρία ανταποκρίθηκε αμέσως σε αυτό και προσφέρθηκε να στείλει ξανά για καθάρισμα.
Η οικοδέσποινα εξαιρετική. Απαντούσε κατευθείαν και πάντα με ευγένεια και προθυμία. Απάντησε πρόθυμα και χωρίς ίχνος δυσαρέσκειας ακόμα και όταν της έστειλα μία ερώτηση στη 1 η ώρα τη νύχτα.
Γενικά πολύ ευχάριστη εμπειρία, το διαμέρισμα μου άρεσε και θα το ξαναπροτιμήσω σίγουρα στο μέλλον